సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కిస్సింగ్ సీన్స్‌కి ఒప్పుకోను అంటున్న ఫిదా బ్యూటీ
ఆన్‌స్క్రీన్‌పై కిస్సింగ్ సీన్స్‌కి ఒప్పుకోను అంటోంది బాన్సువాడ భానుమతి. భానుమతి అంటే ఎవరో ఈపాటికే అర్థమైపోయుంటుంది!
TNN | Updated:
Aug 17, 2017, 03:14PM IST
ఆన్&zwnj;స్క్రీన్&zwnj;పై కిస్సింగ్ సీన్స్&zwnj;కి ఒప్పుకోను అంటోంది బాన్సువాడ భానుమతి. భానుమతి అంటే ఎవరో ఈపాటికే అర్థమైపోయుంటుంది! అవును ఫిదా సినిమాలో భానుమతిగా కుర్రకారుని చక్కిలిగింతలు పెట్టిన సాయి పల్లవి గురించే ఇదంతా. 'ఫిదా' తర్వాత ఎంసీఏ (మిడిల్ క్లాస్ అబ్బాయి) సినిమాలో నటిస్తున్న ఈ హీరోయిన్ తన ఫ్యూచర్ గురించి చెబుతూ గ్లామర్ కోసం స్కిన్ షో చేయడం తనకి ఇష్టం వుండదు అని చెప్పుకొచ్చింది. ఓ ఇంగ్లీష్ డైలీకి ఇచ్చిన ఇంటర్వ్యూలో గ్లామర్ షో గురించి మాట్లాడుతూ... కిస్సింగ్ సీన్స్&zwnj;కి తాను వ్యతిరేకం అని కుండబద్ధలు కొట్టింది.
సినిమాల్లోకి రావాలన్న నా నిర్ణయాన్ని నా తల్లిదండ్రులు గౌరవించారు. అందుకే వాళ్లని ఇబ్బంది పెట్టే పని ఏదీ చేయదల్చుకోలేదు అని అభిప్రాయపడింది సాయి పల్లవి. గతంలో ఇలా సినిమాల్లోకి వచ్చిన కొత్తలో ఇలాంటి డైలాగ్స్ చెప్పి ఆ తర్వాత అవకాశాలు పెరిగాకా ఆ నియమాల్ని పక్కనపెట్టిన వాళ్లు చాలామందే వున్నారు. మరి ఈ భానుమతి నిజంగానే తన మాటపై నిలబడుతుందా లేక మాటతప్పిన హీరోయిన్స్ జాబితాలో చేరుతుందా అనేది ఆమె ఫ్యూచర్&zwnj;లో చేయబోయే సినిమాలే చెబుతాయి. అప్పటివరకు సాయి పల్లవి అభిప్రాయాన్ని గౌరవించాల్సిందే!